English in a Minute, ບົດ​ທີ 60 “Can't See the Forest for the Trees” ແປ​ວ່າ ​ບໍ່​ສາ​ມາດເຫັນ​ບັນ​ຫາສຳ​ຄັນ ​ຍ້ອນ​ສຸມ​ໃສ່ລາຍ​ລະ​ອຽດ ຈົນ​ເກີນ​ໄປ
ຖ້າທ່ານບໍ່ສາມາດເຫັນປ່າໄດ້ຍ້ອນຕົ້ນໄມ້ບັງ, ກໍໝາຍຄວາມວ່າ ທ່ານບໍ່ສາມາດເຂົ້າໃຈ ສະຖານະການໄດ້ ຢ່າງເຕັມສ່ວນ ເພາະວ່າທ່ານສຸມໃສ່ລາຍລະອຽດເລັກໆ ນ້ອຍໆຈົນເກີນໄປ
Welcome to English in a minute ຍິນດີຕ້ອນຮັບທ່ານເຂົ້າສູ່ລາຍການພາສາອັງກິດໃນ 1 ນາທີ ປ່າໄມ້ເປັນບ່ອນມະຫັດສະຈັນທີ່ມີຕົ້ນໄມ້ຢູ່ຢ່າງຫລວງຫຼາຍ, ແຕ່ສຳນວນນີ້ ຫມາຍຄວາມວ່າແນວໃດກັນຫລະ? Can't see the forest for the trees ຖ້າຈະແປຕາມໂຕກໍແມ່ນ ບໍ່ສາມາດເຫັນປ່າໄດ້ຍ້ອນຕົ້ນໄມ້ ບັງ ແຕ່ວ່າ ສຳນວນນີ້ ແມ່ນມີຄວາມໝາຍເລິກເຊິ່ງກວ່ານັ້ນອີກ ເພື່ອຢາກເຂົ້າໃຈສຳນວນນີ້ ພວກເຮົາມາພາກັນໄປຟັງບົດສົນທະນາລະຫວ່າງ Anna ກັບ Jonathan ຕໍ່ໄປນີ້ເບິ່ງເນາະ? ເຮີ້ຍ, ໂຄງການເຮັດປຶ້ມອ່ານສຳລັບເດັກນ້ອຍເປັນແນວໃດແລ້ວ? ຂ້ອຍໄດ້ເຮັດວຽກກ່ຽວກັບມັນມາໜີ້ກໍໄດ້ດົນແລ້ວໄດ໋ ແຕ່ຂ້ອຍບໍ່ສາມາດເຫັນພາບລວມຂອງມັນໄດ້ຍ້ອນຕິດຄ້າງຢູ່ນຳລາຍລະອຽດເລັກໆ ນ້ອຍໆຫັ້ນຫລະ ເຈົ້າຄວນພັກຜ່ອນ ແລ້ວກັບຄືນມາເຮັດອີກໃນສອງສາມມື້ ຫຼັງຈາກນັ້ນ ເຈົ້າກໍຈະສາ ມາດເບິ່ງເຫັນເລື່ອງທັງຫມົດໄດ້ດີຂຶ້ນ Good idea ເປັນຄວາມຄິດທີ່ດີໄດ໋ເນາະ ມີຕົ້ນໄມ້ຫລາຍຕົ້ນປະກອບເປັນປ່າ ຖ້າທ່ານບໍ່ສາມາດເຫັນປ່າໄດ້ຍ້ອນຕົ້ນໄມ້ບັງ, ກໍໝາຍຄວາມວ່າ ທ່ານບໍ່ສາມາດເຂົ້າໃຈສະຖານະການໄດ້ຢ່າງເຕັມສ່ວນ ເພາະວ່າທ່ານສຸມ ໃສ່ລາຍລະອຽດເລັກໆ ນ້ອຍໆຈົນເກີນໄປ ໃຫ້ຄິດວ່າ ລາຍລະອຽດແຕ່ລະອັນເປັນຄືຕົ້ນໄມ້ ແລະ ບັນຫາທີ່ສໍາຄັນກໍຄືປ່າໄມ້